als_Latn dik_Latn azb_Arab
Pas fitores së Partisë Socialiste me 74 mandate, ka reaguar për herë të parë kreu i partisë opozitare të PD-së, Lulzim Basha. Në një konferencë për shtyp ai ka thënë se nuk është fajtor për këtë rezultat dhe nuk duhet që PS të fitojë mbi këtë maskaradë blerjes së votës.
“Falënderoj nga zemra të gjithë shqiptarët që mbështetën projektin e PD-së.Falënderoj komisionerët, vëzguesit që punuan në këto zgjedhje. Projekti im lindi me qytetarët, kam qenë me ta në ditë të mira e të këqija. Kam qenë me ta në baltë, ku qeveria me paturpësinë më të madhe u kishte lënë pa bukë, u kishte mbyllur aktivitetet, e fëmijët e tyre kishin shkuar jashtë vendit.
E kam parë në dritën e syve të njerëzve që kishin shpresë, kërkuan shpresë dhe e gjetën tek PD. Por kjo nuk ndodhi. Blerja e votës u bë masivisht, këmbimi i saj u bë me të holla. Kjo ishte një garë e pabarabartë. Nuk kam ndërmend të konkuroj në këtë lloj gare. Ajo që ndodhi në 25 qershor ishte e padrejtë. Të ecim para me shumë energji dhe kurajo. Bandat dhe trafikantët e ligjit kanë një kundërshtar, jemi ne, dhe demokratët e vendit. Jemi në një luftë për jetë a vdekje.
Nuk kanë asgjë për të festuar ata mbi këtë maskaradë të krijuar. Nuk ka lidhje me lirinë e të drejtat e njeriut. Unë nuk do ta lejoj, qoftë edhe për këtë ia vlen të luftosh deri në fund. Demokratët dhe shqiptarët meritojnë një balancë të plotë e të drejtë. Sa kanë votuar e ku kanë gabuar nuk mund ta përcaktoj unë, por as ata që s’kanë punuar asnjë ditë për PD”, ka thënë Basha.
Si përfundim Basha nuk ka vendosur të tërhiqet nga PD, por ka kërkuar të ngrihet komisioni për t’u zgjedhur kreu i ri për Partinë Demokratike.
als_Latn als_Latn als_Latn als_Latn als_Latn